Liceo an Italia

Ël Liceo an Italia a l'é na scòla superior che as peul fé apress dla scòla media. A l'é 'l branch pì antich dël sistema italian, prima dj' Istitut técnich e dj' Istitut professional.

Ël prim liceo a l'é stàit ël "Ginnasio Liceo" dla lege Casati, ant ël Regn ëd Sardëgna, dël 1859, e ant ël 1923 a l'é stàit-ie la arforma Gentile, che a istituiss ël liceo clàssich e 'l liceo sientìfich. Peui, trames dj' agn '70 e '90, a son stàit fàit ij licei linguìstich, artìstich e licei magistraj, coma speriment.

Ant ël 2008 a l'é fàita la arforma Gelmini, ativà ant ël 2010, che a istituiss 9 adrësse ëd liceo:
Liceo clàssich
Liceo sientìfich
Liceo sientìfich con la sernìa dle siense aplicà, sensa ël latin e con l'informàtica
Liceo sientìfich con la sernìa dlë spòrt
Liceo linguìstich
Liceo dle siense uman-e
Liceo dle siense uman-e con la sernìa econòmica-social
Liceo artìstich
Liceo musical e coreutich

Categorìa:Italia